Държавен вестник, бр. 35, 2014 г., стр. 3

БРОЙ  35	
Д Ъ Р Ж А В Е Н  В Е С Т Н И К 	
СТР.  3  
договора, обективно са обосновани и не зависят 
от волята на кредитора.
(5) Всяка уговорка, която противоречи 
на условията по ал. 4 или ги заобикаля, е 
нищожна.“
§ 4. Създава се чл. 10а:
„Чл. 10а. (1) Кредиторът може да събира 
от потребителя такси и комисиони за до-
пълнителни услуги, свързани с договора за 
потребителски кредит. 
(2) Кредиторът не може да изисква за-
плащане на такси и комисиони за действия, 
свързани с усвояване и управление на кредита.
(3) Кредиторът не може да събира повече 
от веднъж такса и/или комисиона за едно и 
също действие.
(4) Видът, размерът и действието, за което 
се събират такси и/или комисиони, трябва да 
бъдат ясно и точно определени в договора за 
потребителски кредит.“ 
§ 5. В чл. 11 се правят следните изменения 
и допълнения:
1. В ал. 1 се създава т. 9а:
„9а. методиката за изчисляване на рефе-
рентния лихвен процент съгласно чл. 33а;“.
2. Създава се нова ал. 2:
„(2) Общите условия са неразделна част 
от договора за потребителски кредит и всяка 
страница се подписва от страните по договора.“
3. Досегашните ал. 2 и 3 стават съответно 
ал. 3 и 4.
4. Създава се ал. 5:
„(5) При договор за кредит по чл. 4, ал. 1, 
т. 2 и 3 кредиторът е длъжен да предостави 
на потребителя право на избор:
1. да сключи договор за кредит, при кой-
то кредиторът се удовлетворява изцяло и 
окончателно до размера на обезпечението 
по договора след принудително изпълнение 
върху обезпечението по съдебен ред или след 
продажба от потребителя със съгласие на 
кредитора, или
2. да сключи договор за кредит, при който 
при принудително изпълнение потребителят 
носи отговорността по чл. 133 от Закона за 
задълженията и договорите.“
§ 6. В чл. 19 се създават ал. 4, 5 и 6:
„(4) Годишният процент на разходите не 
може да бъде по-висок от пет пъти размера на 
законната лихва по просрочени задължения 
в левове и във валута, определена с постано-
вление на Министерския съвет на Република 
България.
(5) Клаузи в договор, надвишаващи оп-
ределените по ал. 4, се считат за нищожни.
(6) При плащания по договори, съдържа-
щи клаузи, които са обявени за нищожни 
по ал. 5, надвзетите средства над прага по 
ал. 4 се удържат при последващи плащания 
по кредита.“ 
§ 7. В чл. 22 след числото „20“ се добавя 
„и ал. 2“.
§ 8. Създава се чл. 29а:
„Чл. 29а. Член 29 не се прилага за договорите 
за кредит с общ размер, по-малък от 400 лв.“
§ 9. В чл. 32 се правят следните изменения 
и допълнения:
1. В ал. 5 накрая се добавя „съответно по 
ал. 8“.
2. В ал. 7 думите „ал. 4 и 5“ се заменят с 
„ал. 4, 5 и 8“.
3. Създава се ал. 8:
„(8) Кредиторът няма право на обезщетение 
или неустойка при предсрочно погасяване на 
договор за кредит по чл. 4, ал. 1, т. 2 и 3, ко-
гато кредитът е погасен след изплащане на 12 
месечни погасителни вноски от усвояването 
му. Извън този случай кредиторът има право 
на справедливо и обективно обосновано обез-
щетение за евентуалните разходи, които са 
пряко свързани с предсрочното погасяване на 
кредита, в размер до 1 на сто от предсрочно 
погасената сума по кредита.“
§ 10. Член 33а се изменя така:
„Чл. 33а. (1) Кредиторът прилага референ-
тен лихвен процент по определена от него 
методика.
(2) Методиката по ал. 1 съдържа ясна и 
разписана изчислителна процедура (форму-
ла), в която се посочват видът, количестве-
ните изражения и относителната тежест на 
отделните компоненти (пазарни индекси и/
или индикатори).
(3) Методиката по ал. 1 се описва в дого-
вора за потребителски кредит и не може да 
бъде променяна едностранно от кредитора 
след сключването му.
(4) Кредиторът публикува на интернет 
страницата си методиката и размера на ре-
ферентния лихвен процент по ал. 1.“
§ 11. В чл. 45, ал. 1 думите „чл. 10, ал. 2 
и 3“ се заменят с „чл. 10, чл. 10а“.
§ 12. В § 1 от допълнителните разпоредби 
се правят следните изменения и допълнения:
1. Създава се т. 5а: 
„5а. „Променлив лихвен процент по кре-
дита“ е лихвеният процент, предвиден в 
клауза на договора за кредит, по силата на 
която кредиторът и потребителят уговарят, че 
приложимият към договора за потребителски 
кредит лихвен процент се формира на база на 
променлива компонента (референтен лихвен 
процент) и фиксирана надбавка. Фиксираната 
надбавка не може да бъде променяна едно-
странно за целия срок на договора за кредит.“
2. Точка 6 се изменя така:
„6. „Референтен лихвен процент“ е лих-
веният процент, използван като основа за 
изчисляване на приложимия към договора 
за потребителски кредит променлив лихвен 
процент по кредита. Той представлява паза-
рен индекс LIBOR, EURIBOR, SOFIBOR и/
или индикатори, публикувани от Българската 
народна банка и/или Националния статис-
тически институт, или комбинация от тях.“